PMIndiaData/PMIndiaSum huggingface dataset:
ઓસ્ટ્રેલિયા સાથે નાગરિક પરમાણુ સહયોગ માટેના કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે (કેબિનેટે) ઓસ્ટ્રેલિયા સાથેની નાગરિક પરમાણુ સહયોગ અંગેની સમજૂતીને મંજૂરી આપી છે. ઓસ્ટ્રેલિયા સાથે નાગરિક પરમાણુ સહયોગ અંગેની આ મંજૂરી 13મી નવેમ્બર, 2015ના રોજ કરવામાં આવી હતી અને તેની સાથે આ સમજૂતી અમલમાં મૂકવા માટેની વહીવટી વ્યવસ્થા પણ કરાઈ હતી. ઓસ્ટ્રેલિયા સાથે કરવામાં આવેલી બળતણના પુરવઠાની વ્યવસ્થાને પગલે ભારતમાં પરમાણુ શક્તિનો વ્યાપ વધશે અને ઉર્જા સુરક્ષા વધુ સુદૃઢ બનશે. પ્રધાનમંત્રી શ્રી નરેન્દ્ર મોદીના નેતૃત્વ હેઠળ વર્ષ 2015માં નાગરિક પરમાણુ સહયોગ ક્ષેત્રે નોંધપાત્ર સિદ્ધિઓ હાંસલ થઈ. 12મી ડિસેમ્બર, 2015ના રોજ જાપાનના પ્રધાનમંત્રી શ્રી એબેની ભારત મુલાકાત દરમિયાન જાપાન સાથે દ્વિપક્ષીય નાગરિક પરમાણુ સહકાર અંગે સમજૂતી કરવામાં આવી. છેલ્લાં પાંચ વર્ષથી આ સમજૂતી અંગે વાટાઘાટો ચાલી રહી હતી, જેનો સફળ અંત આવ્યો. આ અદ્વિતીય સિદ્ધિ નેતાઓના સ્તરે મજબૂત પ્રતિબદ્ધતાને પરિણામે શક્ય બની. પ્રધાનમંત્રી શ્રી મોદીએ નવી દિલ્હી ખાતે 25થી 27 જાન્યુઆરી, 2015 દરમિયાન અમેરિકાના પ્રમુખ બરાક ઓબામાની મહેમાનનવાજી કરી ત્યારે અમેરિકા સાથે નાગરિક પરમાણુ સહકાર અંગેની સમજૂતીનો અમલ ફરી શરૂ કરી શકાયો. ત્યારથી અત્યાર સુધીમાં સમજૂતીના અમલ માટે વહીવટી વ્યવસ્થા નક્કી કરવામાં અને અમલમાં મુકવામાં આવી તેમજ નાગરિક પરમાણુ જવાબદારી અંગે સમજણ વિકસાવવા માટે ઈન્ડિયા ન્યુક્લિયર ઈન્સ્યુરસન્સ પૂલ સ્થાપવામાં આવ્યો. આ પૂલ વર્ષ 2010ના ન્યુક્લિયર ડેમેજ એક્ટ માટે ભારતની નાગરિક જવાબદારી અંગે આંતરરાષ્ટ્રીય અને ઘરઆંગણાનાં ચિંતાજનક મુદ્દાઓ ઉકેલવા ધ્યાન આપે છે. ગુજરાતમાં મીઠી વીરડી ખાતે એપી-1000નાં છ એકમોનાં બાધકામ માટે એનપીસીઆઈએલ અને વેસ્ટિંગહાઉસ વચ્ચે વ્યાપાર સંબંધિત વાતચીત આખરી તબક્કામાં છે અને વર્ષ 2016માં તે સંપન્ન થશે. રશિયા અને ફ્રાંસ સાથે નાગરિક પરમાણુ સહયોગ પણ આ વર્ષે પ્રગતિને પંથે છે. એપ્રિલ, 2015 દરમિયાન પ્રધાનમંત્રીની ફ્રાંસ મુલાકાત દરમિયાન મેસર્સ લાર્સન એન્ડ ટુબ્રો તેમજ મેસર્સ અરેવા વચ્ચે મહારાષ્ટ્રમાં જૈતાપુર પ્રોજેક્ટ માટે સ્થાનિકીકરણ વધારીને ખર્ચ ઘટાડવા અંગે સમજૂતી થઈ હતી. 22મી ડિસેમ્બર, 2015ના રોજ પ્રધાનમંત્રીના રશિયા પ્રવાસ દરમિયાન રશિયા દ્વારા ડિઝાઈન કરાયેલા ન્યુક્લિયર પાવર પ્લાન્ટ્સના ભારતમાં મેન્યુફેક્ચરીંગના સ્થાનિકીકરણ માટે સંયુક્ત કાર્યક્રમ અંગે સમજૂતી કરવામાં આવી. રશિયાના સહયોગમાં ઓછામાં ઓછા 12 રીએક્ટર યુનિટ્સનું નિર્માણ કરાશે. પ્રધાનમંત્રીના એપ્રિલ, 2015 દરમિયાન કેનેડા પ્રવાસ દરમિયાન યુરેનિયમનો પુરવઠો મેળવવાના લાંબા ગાળાના કરાર કરવામાં આવ્યા હતા અને ડિસેમ્બર, 2015માં યુરેનિયમનો પ્રથમ જથ્થો ભારત પહોંચ્યો હતો. એ જ રીતે જુલાઈ, 2015માં પ્રધાનમંત્રીના કઝાકિસ્તાનના પ્રવાસ દરમિયાન પણ યુરેનિયમની ખરીદી માટે લાંબા ગાળાનો કરાર કરાયો હતો. સાથે સાથે ઘરઆંગણે પણ નક્કર પગલાં લેવાયાં હતાં. જેમકે, એટોમિક એનર્જી એક્ટમાં સુધારાને સંસદની મંજૂરીને પગલે એનપીસીઆઈએલ હવે જાહેર ક્ષેત્રનાં અન્ય એકમો સાથે સંયુક્ત સાહસો કરી શકશે. અન્ય દેશો સાથેનાં કરારોને કારણે ભારતમાં પરમાણુ ઉર્જાનો વ્યાપ વધારવા માટે મજબૂત મંચ ઊભો થયો છે. એકંદરે એક આશાસ્પદ ક્ષેત્ર અમલીકરણ માટે ઉર્જાવાન બન્યું છે.
મંત્રીમંડળે બેલ્જીયમ સાથે બેવડા કરવેરા ટાળવા અને નાણાકીય કરચોરી રોકવા સંબંધિત સમજૂતિમાં સુધારા સંબંધી પ્રોટોકોલને મંજૂરી  આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રી મંડળે આવક પર લાગતા કર સંબંધિત બેવડા કરવેરા ટાળવા અને નાણાકીય કરચોરીને રોકવા માટે ભારત અને બેલ્જીયમ વચ્ચે થયેલ સમજૂતિમાં સંશોધન સંબંધિત પ્રોટોકોલ પર હસ્તાક્ષર કરવાની મંજૂરી આપી દીધી છે. આ સંશોધનથી બંને દેશો વચ્ચે કર સંબંધિત માહિતીઓના આદાન – પ્રદાનના હાલના પ્રારૂપની સંભવિતતાઓ વ્યાપક થશે, જેનાથી કરચોરી અને કર ટાળવાની પ્રવૃત્તિ પર નિયંત્રણ કરવામાં મદદ મળશે. આ પ્રોટોકોલથી કરના સંગ્રહમાં પરસ્પર સહાયતાથી સંબંધિત હાલની સંધિની જોગવાઈઓમાં પણ સુધારા કરાશે.
અફઘાનિસ્તાનના પ્રમુખ ડો. મોહમ્મદ અશરફ ગનીએ ઉરી આંતકી હુમલા પર ખેદ વ્યક્ત કરવા પ્રધાનમંત્રીને ફોન કર્યો

અફઘાનિસ્તાનના પ્રમુખ અશરફ ગનીએ પ્રધાનમંત્રી શ્રી નરેન્દ્ર મોદી સાથે ટેલિફોન પર વાત કરી અને જમ્મુ કાશ્મીરના ઉરીમાં આંતકી હુમલા પર ખેદ વ્યક્ત કર્યો હતો. પ્રમુખ ગનીએ સરહદ પારના આંતકી હુમલાને સખ્ખત રીતે વખોડી કાઢ્યો અને આંતકવાદ સામેના ભારતના યોગ્ય પગલા સામે અફઘાનિસ્તાને સમર્થન અને ટેકાની ખાતરી આપી હતી. પ્રમુખ ગનીએ શહીદ થયેલા જવાનોના કુટુંબીજનો પ્રત્યે તેમની સંવેદના વ્યક્ત કરી હતી. પ્રધાનમંત્રીએ અફઘાનિસ્તાનના ટેકા બદલ પ્રમુખ ગનીનો આભાર માન્યો હતો..
પ્રધાનમંત્રીએ દિલ્હીની એક શાળામાં શ્રમદાન કરીને ‘સ્વચ્છતા હી સેવા’ અભિયાનમાં ભાગ લીધો

પ્રધાનમંત્રી શ્રી નરેન્દ્ર મોદી આજે દિલ્હીની એક શાળામાં શ્રમદાન કરીને સ્વચ્છતા હી સેવા અભિયાનમાં સામેલ થયાં હતાં. દેશભરનાં 17 સ્થળો પરથી સમાજનાં વિવિધ વર્ગનાં આગેવાનો સાથે વીડિયો કોન્ફરન્સ મારફતે વાર્તાલાપ કર્યા બાદ તેમણે અભિયાનનો શુભારંભ કર્યો હતો. પ્રધાનમંત્રી મધ્ય દિલ્હીમાં રાણી ઝાંસી રોડ પર સ્થિત બાબાસાહેબ આંબેડકર ઉત્તતર માધ્યમિક શાળએ પહોંચ્યાં હતાં. તેમણે બાબાસાહેબ આંબેડકરને પુષ્પાંજલિ અર્પણ કરી હતી અને સ્વચ્છતા અભિયાનમાં સહભાગી થયાં હતાં. તેમણે શાળાનાં વિદ્યાર્થીઓ સાથે વાત કરી હતી તથા સ્વચ્છતા માટે તેમનાં પ્રયાસોની પ્રશંસા કરી હતી. પ્રધાનમંત્રી પરંપરાગત પ્રોટોકોલ વિના સામાન્ય ટ્રાફિકમાં શાળા સુધી પહોંચ્યા હતાં અને પરત ફર્યા હતાં. આ મુલાકાત માટે કોઈ ખાસ ટ્રાફિક વ્યવસ્થા ઊભી કરવામાં આવી નહોતી. આ શાળનું પરિસર 1946માં ડૉ. આંબેડકરે ખરીદ્યું હતું, જેનો ઉદ્દેશ અનુસૂચિત જાતિઓની શૈક્ષણિક, આર્થિક અને સામાજિક સુખાકારીને આગળ વધારવાનો હતો.
પ્રધાનમંત્રીને મળેલા સ્મૃતિચિહ્નોની હરાજી સંપન્ન; લોકોનો જબરદસ્ત પ્રતિસાદ મળ્યો; હરાજીમાંથી પ્રાપ્ત થયેલી રકમનો ઉપયોગ નમામી ગંગેનાં ઉમદા કાર્યો માટે થશે

પ્રધાનમંત્રી નરેન્દ્ર મોદીએ વર્ષ 2014માં દેશનું સુકાન સંભાળ્યા પછી અત્યાર સુધી તેમને પ્રાપ્ત થયેલી સ્મૃતિચિહ્નોની હરાજીની પખવાડિયા લાંબી પ્રક્રિયા શનિવારે સાંજે પૂર્ણ થઈ હતી. આ હરાજીની પ્રક્રિયાને ભારતીયોએ જબરદસ્ત પ્રતિસાદ આપ્યો હતો. આ પ્રક્રિયા બે ભાગમાં હાથ ધરવામાં આવી હતી – બે દિવસ માટે નેશનલ ગેલેરી ઑફ મોડર્ન આર્ટમાં ફિઝિકલ હરાજી આયોજિત કરવામાં આવી હતી અને વેબસાઇટ pmmementos.gov.in મારફતે ઇ-હરાજી હાથ ધરવામાં આવી હતી. આ સમયગાળામાં સૌથી ઊંચી બિડ કરનાર વિવિધ બિડર્સને 1800થી વધારે સ્મૃતિચિહ્નોની સફળ હરાજી કરવામાં આવી હતી. આ હરાજીમાંથી થયેલી આવકનો ઉપયોગ નમામી ગંગેનાં ઉમદા કાર્યો માટે થશે. હરાજીની કેટલીક મુખ્ય બાબતો એનજીએમએમાં આયોજિત હરાજીની પ્રક્રિયા દરમિયાન હાથથી બનાવેલી વૂડન બાઇકને રૂ. 5 લાખની સફળ બિડ મળી હતી. આટલી જ રકમની બિડ એક વિશિષ્ટ ચિત્રને મળી હતી, જેમાં પ્રધાનમંત્રી મોદીને રેલવે પ્લેટફોર્મ પર દ્રશ્યમાન થાય છે, તે નરેન્દ્ર મોદીનાં રેલવે સાથે વિશેષ જોડાણનું વિશષ્ટ કલાત્મક અર્થઘટન પ્રસ્તુત કરે છે. ઇ-હરાજી દરમિયાન કેટલીક રસપ્રદ અને ઉત્કૃષ્ટ બિડ પણ જોવા મળી હતી. ભગવાન શિવની પ્રતિમાની બેઝ પ્રાઇસ રૂ. 5000/- નક્કી કરવામાં આવી હતી, જેની હરાજી બેઝ પ્રાઇઝથી 200 ગણી એટલે કે રૂ. 10 લાખમાં થઈ હતી. અશોક સ્તંભની વૂડન રેપ્લિકાની બેઝ પ્રાઇઝ રૂ. 4000/- નક્કી કરવામાં આવી હતી, જેની હરાજી રૂ. 13 લાખમાં થઈ હતી. આસામનાં મજુલીમાંથી પ્રાપ્ત પરંપરાગત “હોરાઈ” (આસામનું પરંપરાગત નિશાન – સ્ટેન્ડ સાથે ટ્રે)ની બેઝ પ્રાઇઝ રૂ. 2000/- નક્કી કરવામાં આવી હતી, જેની હરાજી રૂ. 12 લાખમાં થઈ હતી. એસજીપીસી, અમૃતસરમાંથી પ્રાપ્ત થયેલ “ડિવિનિટી” નામનાં સ્મૃતિચિહ્નની બેઝ પ્રાઇસ રૂ. 10,000/- નક્કી કરવામાં આવી હતી, જેની હરાજી રૂ. 1 લાખમાં થઈ હતી. ગૌતમ બુદ્ધની પ્રતિમાની બેઝ પ્રાઇસ રૂ. 4,000/- નક્કી કરવામાં આવી હતી, જેની હરાજી રૂ. 7 લાખમાં થઈ હતી. નેપાળનાં ભૂતપૂર્વ પ્રધાનમંત્રી શ્રી સુશિલ કોઇરાલા પાસેથી પ્રાપ્ત સિંહની પરંપરાગત બ્રાસની પ્રતિમાની હરાજી રૂ. 20 લાખમાં થઈ હતી. એમ્બોસ કરેલા સિલ્વર વાઝ (કળશ)ની બેઝ પ્રાઇસ રૂ. 10,000/- નક્કી કરવામાં આવી હતી, જેની હરાજી રૂ. 6 લાખમાં થઈ હતી. અન્ય ઘણા સ્મૃતિચિહ્નોની હરાજીનું મૂલ્ય તેની બેઝ પ્રાઇઝથી અનેકગણું વધારે થયું હતું. જ્યારે પ્રધાનમંત્રી મોદી ગુજરાતનાં મુખ્યમંત્રી હતાં, ત્યારે પણ તેઓએ સ્મૃતિચિહ્નોની હરાજી કરી હતી, તેમાથી પ્રાપ્ત થયેલી રકમનો ઉપયોગ દિકરીઓનાં શિક્ષણ માટે કરવામાં આવ્યો હતો. આ જ પરંપરાને જાળવી રાખીને હવે તેઓએ ઉપરોક્ત હરાજીમાંથી પ્રાપ્ત થયેલી રકમનો ઉપયોગ પવિત્ર ગંગા નદીને સ્વચ્છ કરવા માટે કરશે.
મંત્રીમંડળે આંતરરાષ્ટ્રીય સૌર ગઠબંધન (આઇએસએ)ને મંજૂરી આપીઃ કાર્યમાળખાની સમજૂતી પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત દ્વારા આઇએસએના કાર્યમાળખાની સમજૂતીની મંજૂરી માટે નવીન અને પુનઃપ્રાપ્ય ઊર્જા મંત્રાલય (એમએનઆરઇ)ની દરખાસ્ત પર કાર્યોત્તર મંજૂરી આપવામાં આવી છે. 30મી નવેમ્બર, 2015ના રોજ આબોહવાના ફેરફાર પર સંયુક્ત રાષ્ટ્રના કાર્યમાળખાના સંમેલનની 21મી સીઓપી બેઠક દરમિયાન આઇએસએ પેરિસમાં ભારતના પ્રધાનમંત્રી અને ફ્રાંસના રાષ્ટ્રપતિએ સંયુક્તપણે આઇએસએ લોંચ કર્યું હતું. આઇએસએ સંકલિત સંશોધન, ઓછા ખર્ચના ધિરાણ અને ઝડપી સ્થાપના માટે 121થી ધારે સૌર સ્ત્રોતથી સમૃદ્ધ દેશોને એકમંચ પર લાવવા આતુર હશે. આઇએસએ હેડક્વાર્ટર માટે શિલારોપણ હરિયાણામાં ગુરગાંવમાં ગ્વાલ પહરીમાં થયું હતું. ભારતે આઇએસએની કામગીરીને જરૂરી સાથસહકાર આપવાની પ્રતિબદ્ધતા વ્યક્ત કરી છે. આઇએસએ ભારતને આબોહવા અને નવીનીકરણ ઊર્જાના મુદ્દે વૈશ્વિક સ્તરે લીડરશિપ પ્રદાન કરશે. તે ભારતના સૌર કાર્યક્રમો પ્રદર્શિત કરવાનો મંચ પણ પ્રદાન કરશે. પૃષ્ઠભૂમિ મોરોક્કોના મારકેશમાં 22મી સીઓપી બેઠક દરમિયાન આ સમજૂતી હસ્તાક્ષર માટે ખુલ્લી મુકાઈ હતી. સમજૂતીમાં આઇએસએ પર પેરિસ જાહેરનામું બહાર પાડવામાં આવ્યું હતું અને સંભવિત સભ્ય રાષ્ટ્રોના વિઝનને સમાવવામાં આવ્યું છે. યુએનડીપી (સંયુક્ત રાષ્ટ્ર વિકાસ કાર્યક્રમ) અને વિશ્વ બેંકએ આઇએસએ સાથે તેની ભાગીદારીની જાહેરાત કરી છે. અત્યાર સુધી માળખાગત કાર્ય સમજૂતી પર 25 દેશોએ હસ્તાક્ષર કર્યા છે.
ઓડીશા સરકાર તરફથી વિનંતીનાં આધારે મંત્રીમંડળે મહાનદી જળ વિવાદ માટે આંતર-રાજ્ય નદી વિવાદ કાયદો, 1956 અંતર્ગત એક ટ્રીબ્યુનલની રચના કરવાના પ્રસ્તાવને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે મહાનદી જળ વિવાદનો ચુકાદો લાવવાનાં પ્રસ્તાવને મંજુરી આપી હતી. આ ટ્રીબ્યુનલ સંપૂર્ણ મહાનદીનાં તટ પ્રદેશમાં પાણીની ઉપલબ્ધતા, પ્રત્યેક રાજ્યનું યોગદાન, પ્રત્યેક રાજ્યમાં પાણીનો વર્તમાન ઉપયોગ અને ભવિષ્યનાં વિકાસની ક્ષમતાઓનાં આધાર પર રાજ્યોની વચ્ચે જળ વિભાજન નક્કી કરશે. આંતર-રાજ્ય નદી જળ વિવાદ (
રમતના ક્ષેત્રમાં સહયોગ માટે કજાકિસ્તાન અને તુર્કમેનિસ્તાનની સાથે સમજૂતી જ્ઞાપન અને કરાર પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે રમતના ક્ષેત્રમાં સહયોગ માટે કજાકિસ્તાન અને તુર્કમેનિસ્તાનની સાથે કરાયેલા સમજૂતી જ્ઞાપન અને કરારના પ્રસાર માટે મંજૂરી આપી દીધી છે. આ સમજૂતી જ્ઞાપન પર જુલાઈ 2015માં હસ્તાક્ષર કરવામાં આવ્યા હતા. રમતના ક્ષેત્રમાં ભારત અને કજાકિસ્તાન તેમજ ભારત અને તુર્કમેનિસ્તાનની વચ્ચે થયેલા દ્વિપક્ષીય કાર્યક્રમોથી રમત વિજ્ઞાન અને રમત ચિકિત્સા તથા કોચિંગ તકનીકોમાં જ્ઞાન અને વિશેષજ્ઞતાનો પ્રસાર થશે. આનાથી આંતરરાષ્ટ્રીય સ્તર પર ભારતીય ખેલાડીઓના પ્રદર્શનમાં સુધાર આવશે.
પ્રધાનમંત્રી શ્રીએ રોશ હશનાહ પર વિશ્વભરના યહૂદી લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રોશ હશનાહ નિમિત્તે ઈઝરાયેલના વડાપ્રધાન યાયર લેપિડ, ઈઝરાયેલના મૈત્રીપૂર્ણ લોકો અને વિશ્વભરના યહૂદી લોકોને તેમની હાર્દિક શુભેચ્છાઓ પાઠવી છે. પ્રધાનમંત્રી શ્રીએ ટ્વીટ કર્યું; "મારા મિત્ર @yairlapid, ઇઝરાયેલના મૈત્રીપૂર્ણ લોકો અને વિશ્વભરના યહૂદી સમુદાયને રોશ હશનાહ માટે હાર્દિક શુભેચ્છાઓ. નવું વર્ષ દરેક માટે સારું સ્વાસ્થ્ય, શાંતિ અને સમૃદ્ધિ લાવે. શાના તોવા!"
પ્રધાનમંત્રીએ ડૉ. રાજેન્દ્ર પ્રસાદને તેમની જયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભારતના પ્રથમ રાષ્ટ્રપતિ ડૉ. રાજેન્દ્ર પ્રસાદને તેમની જયંતી પર શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; સ્વતંત્ર ભારતના પ્રથમ રાષ્ટ્રપતિ અને અજોડ પ્રતિભા ધરાવતા ભારત રત્ન ડૉ. રાજેન્દ્ર પ્રસાદને તેમની જન્મજયંતી પર શ્રદ્ધાંજલિ. તેમણે દેશના સ્વાતંત્ર્ય સંગ્રામમાં વિશેષ યોગદાન આપ્યું. રાષ્ટ્રીય હિતને સમર્પિત તેમનું જીવન દેશવાસીઓ માટે હંમેશા પ્રેરણા સ્ત્રોત બની રહેશે. "
પ્રધાનમંત્રીએ સાર્વત્રિક સ્વાસ્થ્ય કવચ પર યુએનજીએની ઉચ્ચ સ્તરીય બેઠકને સંબોધન કર્યું

પ્રધાનમંત્રી શ્રી નરેન્દ્ર મોદીએ 23 સપ્ટેમ્બર, 2019નાં રોજ સંયુક્ત રાષ્ટ્ર મહાસભા દ્વારા સાર્વત્રિક સ્વાસ્થ્ય કવચ પર પહેલી વાર આયોજિત ઉચ્ચ સ્તરીય બેઠકને સંબોધિત કરી હતી. પ્રધાનમંત્રીએ પોતાનાં સંબોધનમાં સાર્વત્રિક સ્વાસ્થ્ય કવચ હાંસલ કરવા માટે ભારતે લીધેલા સ્પષ્ટ પગલાં વિશે જાણકારી આપી હતી. તેમણે જણાવ્યું હતું કે, સ્વાસ્થ્યનો અર્થ ફક્ત રોગોમાંથી મુક્તિ થતો નથી, પણ સ્વસ્થ જીવન થાય છે. સ્વસ્થ જીવન દરેક વ્યક્તિનો અધિકાર છે. નાગરિકોને સ્વસ્થ જીવન સુલભ અને સુનિશ્ચિત કરવાની જવાબદારી સરકારની છે. તેમણે જણાવ્યું હતું કે, ભારતે આ વિષય પર આગેકૂચ કરવા સંપૂર્ણ, સર્વાંગી અભિગમ અપનાવ્યો છે અને અમે આરોગ્ય સેવાનાં ચાર મુખ્ય આધારસ્તંભ પર કામ કરીએ છીએઃ – નિવારણાત્મક આરોગ્ય સેવા – પરવડે તેવીઆરોગ્ય સેવા – પુરવઠાનાં પક્ષે સુધારો – ઝડપી અમલીકરણ પ્રધાનમંત્રીએ જણાવ્યું હતું કે, ભારતમાં યોગ, આયુર્વેદ અને ફિટનેસ પર વિશેષ ભાર મૂકવાથી તથા 125,000થી વધારે વેલનેસ કેન્દ્રો ઊભા કરવાથી નિવારણાત્મક આરોગ્ય સેવાને પ્રોત્સાહન મળવામાં મદદ પ્રાપ્ત થઈ છે તેમજ ડાયાબીટિસ, બ્લડ પ્રેશર, ડિપ્રેશન વગેરે જેવા જીવનશૈલી સાથે સંબંધિત રોગોને નિયંત્રિત કરવામાં સહાય મળી છે. ઇ-સિગારેટ પર પ્રતિબંધ મૂકવાથી, સ્વચ્છ ભારત અભિયાન દ્વારા અને રસીકરણ અભિયાનોએ દેશમાં સ્વાસ્થ્ય ક્ષેત્રમાં સુધારો કરવામાં પણ યોગદાન આપ્યું છે. પ્રધાનમંત્રીએ કહ્યું હતું કે, “વાજબી આરોગ્ય સેવા સુનિશ્ચિત કરવા ભારતે વિશ્વની સૌથી મોટી આરોગ્ય વીમાયોજના – આયુષ્માન ભારત શરૂ કરી છે. આ યોજના અંતર્ગત 500 મિલિયન ગરીબોને વર્ષે રૂ. 5,00,000 (7000 ડોલરથી વધારે) સુધીની નિઃશુલ્ક સારવારની સુવિધા આપવામાં આવે છે. 5000થી વધારે ખાસ ફાર્મસીઓ છે, જેમાં 800થી વધારે પ્રકારની વિવિધ આવશ્યક દવાઓ વાજબી દરે ઉપલબ્ધ થઇ રહી છે.” તેમણે ગુણવત્તાયુક્ત તબીબી શિક્ષણ અને તબીબી માળખાગત સુવિધાઓનો વિકાસ સુનિશ્ચિત કરવા ભારતે લીધેલા કેટલાંક ઐતિહાસિક પગલાંનો પણ ઉલ્લેખ કર્યો હતો. હેલ્થ ક્ષેત્રમાં યુદ્ધનાં ધોરણે શરૂ થયેલા કાર્યક્રમો વિશે પ્રધાનમંત્રીએ માતા અને બાળકમાં પોષણનું સ્તર સુધારવા રાષ્ટ્રીય પોષણ અભિયાનની ભૂમિકા વિશે વાત કરી હતી. તેમણે ભારતમાં વર્ષ 2025 સુધીમાં ટ્યુબરક્યુલોસિસ (ટીબી)ને નાબૂદ કરવાની કટિબદ્ધતા વ્યક્ત કરી હતી, જે વર્ષ 2030નાં વૈશ્વિક લક્ષ્યાંકથી પાંચ વર્ષ અગાઉ પૂર્ણ થશે. તેમણે હવાનાં પ્રદૂષણ અને પ્રાણીઓને કારણે ફેલાતાં રોગો સામે અભિયાન ચલાવવાનાં મહત્ત્વનો પણ ઉલ્લેખ કર્યો હતો. ભારતનાં પ્રયાસો પોતાનાં દેશ સુધી જ મર્યાદિત નથી. ભારતે વાજબી આરોગ્ય સેવાઓ પ્રદાન કરવા માટે ટેલીમેડિસિન સહિત વિવિધ રીતે અન્ય દેશોને, ખાસ કરીને આફ્રિકન દેશોને પણ મદદ કરી છે. આ બેઠક “યુનિવર્સલ હેલ્થ કવરેજઃ મૂવિંગ ટૂગેધર ટૂ બિલ્ડ એ હેલ્ધિયર વર્લ્ડ” વિષય અંતર્ગત યોજાઈ હતી, જેનો ઉદ્દેશ યુનિવર્સલ હેલ્થ કવરેજ (યુએચસી – સાર્વત્રિક સ્વાસ્થ્ય કવચ)ની દિશામાં પ્રગતિને વેગ આપવાનો છેતેમજ વર્ષ 2030 સુધીમાં સાર્વત્રિક સ્વાસ્થ્ય કવચ હાંસલ કરવાની આગેકૂચને વેગ આપવા સરકાર અને એનાં વડાઓ પાસેથી રાજકીય કટિબદ્ધતા સુરક્ષિત કરવા વૈશ્વિક સમુદાયને પ્રેરિત કરવાનો છે. આ બેઠકમાં સંયુક્ત રાષ્ટ્રનાં લગભગ 160 દેશો પોતાનાવિચારો પ્રસ્તુત કરશે. વર્ષ 2015માં વિવિધ દેશોની સરકારો અને એનાં વડાઓએ વર્ષ 2030 સુધીમાં સાર્વત્રિક સ્વાસ્થ્ય કવચ હાંસલ કરવાની કટિબદ્ધતા વ્યક્ત કરી હતી, જેમાં નાણાકીય જોખમની સુરક્ષા, ગુણવત્તાયુક્ત આવશ્યક આરોગ્ય સેવાઓની સુલભતા અને તમામ માટે સલામત, અસરકારક ગુણવત્તાયુક્ત અને વાજબી આવશ્યક દવાઓ અને રસીઓ સુલભ કરવાની બાબતો સામેલ છે.
એશિયન ઇન્ફ્રાસ્ટ્રકચર ઇન્વેસ્ટમેન્ટ બેન્કની સમજૂતિ જોગવાઈની પૃષ્ટિ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એશિયન ઇન્ફ્રાસ્ટ્રકચર ઇન્વેસ્ટમેન્ટ બેન્ક (એઆઈઆઈબી)ની સમજૂતિ જોગવાઈના પ્રસ્તુતિકરણ અને પૃષ્ટિને મંજૂરી આપી છે. એઆઈઆઈબીની સ્થાપનાથી ભારત અને હસ્તાક્ષર કરવાવાળા અન્ય દેશોને અવસંરચના વિકાસ પરિયોજનાઓ માટે સંસાધન એકત્ર કરવામાં સહાયતા મળશે. ભારત એઆઈઆઈબીના સંસાધનોને મોટા સ્તરે લેનાર સંભવિત દેશ છે. એઆઈઆઈબીની સદસ્યતાથી ભારત અવસંરચના વિકાસ માટે આવશ્યક સંસાધનોને એકત્ર કરી શકશે.
એસોસિયેશન ઓફ ઇન્ડિયન યુનિવર્સિટીના 95મા વાર્ષિક સંમેલન અને વાઇસ ચાન્સેલરના રાષ્ટ્રીય સેમિનારને 14મી એપ્રિલે પ્રધાનમંત્રી સંબોધન કરશે

પ્રધાનમંત્રી શ્રી નરેન્દ્ર મોદી 14મી એપ્રિલે સવારે 11.00 કલાકે વીડિયો કોન્ફરન્સ મારફતે એસોસિયેશન ઓફ ઇન્ડિયન યુનિવર્સીટી (ભારતીય મહાવિદ્યાલય)ના 95મા વાર્ષિક સંમેલન અને ઉપ કુલપતિઓના રાષ્ટ્રીય સેમિનારને સંબોધન કરશે. આ પ્રસંગે પ્રધાનમંત્રી દ્વારા ડૉ. બાબા સાહેબ આંબેડકર પરના ચાર પુસ્તકોનું વિમોચન પણ કરાશે. આ પુસ્તકો કિશોર મકવાણાએ લખ્યા છે. આ પ્રસંગે ગુજરાત રાજ્યના રાજ્યપાલ તથા મુખ્યમંત્રી અને કેન્દ્રીય શિક્ષણ પ્રધાન પણ ઉપસ્થિત રહેશે. આ કાર્યક્રમનું આયોજન અમદાવાદની ડૉ. બાબા સાહેબ આંબેડકર ઓપન યુનિવર્સિટીએ કર્યું છે. એસોસિયેશન ઓફ ઇન્ડિયન યુનિવર્સિટીના સંમેલન અને ઉપ કુલપતીના રાષ્ટ્રીય સેમિનાર અંગે દેશમાં ઉચ્ચ શિક્ષણ માટે એસોસિયેશન ઓફ ઇન્ડિયન યુનિવર્સિટી (
પ્રધાનમંત્રી શ્રીએ ગુજરાતના મોઢેરામાં સૂર્ય મંદિરની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ગુજરાતના મોઢેરામાં સૂર્ય મંદિરની મુલાકાત લીધી હતી. પ્રધાનમંત્રી શ્રીનું આગમન થતાં તેમનું સ્વાગત કરવામાં આવ્યું હતું. શ્રી મોદીએ સૂર્ય મંદિર ખાતે હેરિટેજ લાઇટિંગનું ઉદ્ઘાટન કર્યું જે તેને સૌર ઊર્જાથી સંચાલિત ભારતમાં સૌપ્રથમ હેરિટેજ સાઇટ બનાવે છે. તેમણે મોઢેરા સૂર્ય મંદિરના 3
પ્રધાનમંત્રીએ 9મા વિશ્વ આયુર્વેદ અધિવેશનના સમાપન સમારંભમાં સંબોધન આપ્યું

પ્રધાનમંત્રી શ્રી નરેન્દ્ર મોદીએ 9મા વિશ્વ આયુર્વેદ અધિવેશનના સમાપન સમારંભમાં સંબોધન આપ્યું હતું. તેમણે આ પ્રસંગે ત્રણ રાષ્ટ્રીય આયુષ સંસ્થાઓનું ઉદ્ઘાટન પણ કર્યું હતું. આ ત્રણ સંસ્થાઓ – ગોવામાં અખિલ ભારતીય આયુર્વેદ સંસ્થા (
પ્રધાનમંત્રીએ ચોથી ઔદ્યોગિક ક્રાંતિ માટેનાં કેન્દ્રની શરૂઆત કરવાનાં કાર્યક્રમને સંબોધન કર્યુ

પ્રધાનમંત્રી શ્રી નરેન્દ્ર મોદીએ આજે ચોથા ઔદ્યોગિક ક્રાંતિ માટેનાં કેન્દ્રનો શુભારંભ કરવાનાં પ્રસંગે હાજરી આપી હતી અને આ કાર્યક્રમને સંબોધન કર્યું હતું. તેમણે જણાવ્યું હતું કે, “ઇન્ડસ્ટ્રી 4.0” ખરેખર મનુષ્યનાં જીવનનાં વર્તમાન અને ભવિષ્યને બદલવાની ક્ષમતા ધરાવે છે. તેમણે જણાવ્યું હતું કે, સાન ફ્રાન્સિસ્કો, ટોક્યો અને બીજિંગ પછી દુનિયામાં શરૂ થયેલા આ ચોથું કેન્દ્ર ભવિષ્યની પ્રચૂર સંભવિતતાઓ માટે દરવાજાં ખોલે છે. તેમણે કહ્યું હતું કે, આર્ટિફિશિયલ ઇન્ટેલિજન્સ, મશીન લર્નિંગ, ઇન્ટરનેટ ઑફ થિંગ્સ, બ્લોકચેઇન અને બિગ ડેટા સહિત વિકસતાં ક્ષેત્રો ભારતને વિકાસની નવી ઊંચાઈ પર લઈ જઈ શકે છે તથા ભારતીયોની નાગરિકોનાં જીવનની ગુણવત્તા સુધારી શકે છે. તેમણે કહ્યું હતું કે, ભારત માટે આ ઔદ્યોગિક પરિવર્તનની સાથે સામાજિક પરિવર્તન પણ છે. તેમણે જણાવ્યું હતું કે, ઇન્ડસ્ટ્રી 4.0 ભારતમાં સકારાત્મક ફેરફારો લાવવાની ક્ષમતા ધરાવે છે, જેમાં પરત ફરવાનો કોઈ અવકાશ નથી. તેમણે ઉમેર્યું હતું કે, આ ભારતમાં જરૂરી ઝડપ લાવવામાં અને કામગીરીને સ્કેલ પર પહોંચાડવામાં મદદરૂપ થશે. પ્રધાનમંત્રીએ ઉલ્લેખ કર્યો હતો કે, ડિજિટલ ઇન્ડિયા અભિયાનથી કેવી રીતે ભારતમાં ગામડે-ગામડે ડેટા નેટવર્ક પહોંચી ગયું છે. તેમણે સમજાવ્યું હતું કે, ટેલિ-ડેન્સિટી, ઇન્ટરનેટ કવરેજ અને મોબાઇલ ઇન્ટરનેટ સબસ્ક્રિપ્શનમાં કેવી રીતે છેલ્લાં થોડાં વર્ષોમાં વધારો થયો છે. તેમણે ભારતમાં કોમન સર્વિસ સેન્ટર્સની ઝડપથી વધતી સંખ્યા પર વાત કરી હતી. તેમણે જણાવ્યું હતું. ભારત દુનિયામાં સૌથ વધુ મોબાઇલ ડેટા વપરાશ ધરાવે છે તેમજ સૌથી ઓછી કિંમતે ડેટા ઉપલબ્ધ કરાવતો દેશ પણ છે. આ સંદર્ભમાં તેમણે ભારતનાં ડિજિટલ માળખા અને આધાર, યુપીઆઈ, ઇ-એનએએમ અને જીઇએમ સહિત એનાં વિવિધ માધ્યમો વિશે વાત કરી હતી. તેમણે કહ્યું હતું કે, થોડાં મહિના અગાઉ આર્ટિફિશિયલ ઇન્ટેલિજન્સમાં સંશોધન માટે મજબૂત માળખાનું સર્જન કરવા માટે રાષ્ટ્રીય વ્યૂહરચના તૈયાર કરવામાં આવી છે. તેમણે જણાવ્યુ હતું કે, આ નવું કેન્દ્ર એ પ્રક્રિયાને મજબૂત કરશે. તેમણે કહ્યું હતું કે, ઇન્ડસ્ટ્રી 4.0 અને આર્ટિફિશિયલ ઇન્ટેલિજન્સનું વિસ્તરણ હેલ્થકેરની શ્રેષ્ઠ સુવિધાઓ તરફ દોરી જશે અને સ્વાસ્થ્ય પર ખર્ચમાં ઘટાડો કરશે. તેમણે જણાવ્યું હતું કે, એનાથી ખેડૂતોને મદદ પણ મળશે અને કૃષિ ક્ષેત્ર વધારે અસરકારક બનશે. તેમણે પરિવહન અને સ્માર્ટ મોબિલિટી જેવા અન્ય ક્ષેત્રોને ઉલ્લેખ પણ કર્યો હતો, જેમાં આ મહત્ત્વપૂર્ણ ભૂમિકા ભજવી શકે છે. તેમણે કહ્યું હતું કે, ભારતમાં કામમાં પ્રગતિ થવાની સાથે આ ક્ષેત્રોમાં લક્ષ્યાંક “ભારત માટે સમાધાન, દુનિયા માટે સમાધાન” છે. પ્રધાનમંત્રીએ આત્મવિશ્વાસ વ્યક્ત કર્યો હતો કે, ભારત ચોથી ઔદ્યોગિક ક્રાંતિનો લાભ લેવા સક્ષમ બનશે. તેમણે ઉમેર્યું હતું કે, ભારત એમાં મહત્ત્વપૂર્ણ પ્રદાન પણ કરશે. તેમણે કહ્યુ હતું કે, સ્કિલ ઇન્ડિયા મિશન, સ્ટાર્ટ અપ ઇન્ડિયા અને અટલ ઇન્નોવેશન મિશન સહિત સરકારી પહેલો નવી અને વિકસતી ટેકનોલોજીઓ માટે આપણાં યુવાનો માટે તૈયાર કરવામાં આવી છે.
પ્રધાનમંત્રી 15 ઓક્ટોબરના રોજ સુરતમાં સૌરાષ્ટ્ર પટેલ સેવા સમાજ દ્વારા બાંધવામાં આવેલા છાત્રાલય ફેઝ -1નું ભૂમિ પૂજન કરશે

પ્રધાનમંત્રી શ્રી નરેન્દ્ર મોદી 15 ઓક્ટોબરના રોજ સવારે 11 વાગ્યે વીડિયો કોન્ફરન્સિંગ દ્વારા સુરતમાં સૌરાષ્ટ્ર પટેલ સેવા સમાજ દ્વારા બાંધવામાં આવેલા હોસ્ટેલ ફેઝ -1 (બોયઝ હોસ્ટેલ)નું ભૂમિ પૂજન કરશે. છાત્રાલય ભવનમાં આશરે 1500 વિદ્યાર્થીઓ માટે રહેણાંક સુવિધાઓ છે. તેમાં ઓડિટોરિયમ અને વિદ્યાર્થીઓ માટે સમર્પિત પુસ્તકાલય પણ છે. આશરે 500 છોકરીઓને રહેવા માટે હોસ્ટેલ ફેઝ -2નું નિર્માણ આગામી વર્ષથી શરૂ થશે. સૌરાષ્ટ્ર પટેલ સેવા સમાજ વિશે તે 1983માં સ્થપાયેલ રજિસ્ટર્ડ ટ્રસ્ટ છે જેનો મુખ્ય ઉદ્દેશ સમાજના નબળા વર્ગોનું શૈક્ષણિક અને સામાજિક પરિવર્તન છે. તે વિદ્યાર્થીઓને વિવિધ સ્પર્ધાત્મક પરીક્ષાઓ માટે તૈયાર કરવામાં મદદ કરે છે અને તેમને ઉદ્યોગસાહસિકતા અને કૌશલ્ય વિકાસ માટેનું મંચ પણ પૂરું પાડે છે. આ કાર્યક્રમ દરમિયાન ગુજરાતના મુખ્યમંત્રી પણ ઉપસ્થિત રહેશે.
પ્રધાનમંત્રીએ લોકોને ઈદ-ઉલ-અદહા પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈદ-ઉલ-અદહાના અવસર પર લોકોને શુભેચ્છા પાઠવી છે. એક ‘ટ્વીટમાં, પ્રધાનમંત્રીએ કહ્યું; "ઈદ મુબારક! ઈદ-ઉલ-અદહા પર શુભેચ્છાઓ. આ તહેવાર આપણને માનવજાતના ભલા માટે સામૂહિક સુખાકારી અને સમૃદ્ધિની ભાવનાને આગળ વધારવા માટે કામ કરવાની પ્રેરણા આપે."
પ્રધાનમંત્રી અને ઓમાનનાં સુલ્તાન વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદીએ ઓમાનનાં સુલ્તાન મહામહિમ હાઇતામ બિન તારિક સાથે આજે ટેલીફોન પર વાત કરી હતી. બંને નેતાઓએ કોવિડ-19 મહામારી દ્વારા ઊભા થયેલા આરોગ્યલક્ષી અને આર્થિક પડકારો પર ચર્ચા કરી હતી તથા બંને દેશોએ હાથ ધરેલા પગલાં વિશે ચર્ચા કરી હતી. તેઓ સંમત થયા હતા કે બંને દેશો આ કટોકટીનો સામનો કરવા એકબીજાને શક્ય તમામ સાથસહકાર આપશે. મહામહિમ સુલ્તાને પ્રધાનમંત્રીને ઓમાનમાં વર્તમાન સ્થિતિમાં ભારતીય સમુદાયની સલામતી અને સુખાકારી જાળવવાની ખાતરી આપી હતી. તેમણે ભારતમાં ઓમાનનાં નાગરિકોને ભારત સરકારે તાજેતરમાં પ્રદાન કરેલા સાથસહકાર બદલ પ્રધાનમંત્રીનો આભાર પણ માન્યો હતો. પ્રધાનમંત્રીએ મહામહિમ સુલ્તાન કાબૂસના નિધન પર શોકની લાગણી પુનઃવ્યક્ત કરી હતી. તેમણે મહામહિમ સુલ્તાન હાઇતામના શાસન માટે શુભેચ્છા વ્યક્ત કરી હતી તથા ઓમાનનાં લોકોની શાંતિ અને સમૃદ્ધિ માટે કામના વ્યક્ત કરી હતી. તેમણે ભારપૂર્વક જણાવ્યું હતું કે, ભારત ઓમાનને પોતાના વિસ્તૃત પડોશી તરીકે અતિ મહત્ત્વપૂર્ણ ગણે છે.
પ્રધાનમંત્રીએ ગુજરાત દિવસ નિમિત્તે ગુજરાતનાં લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગુજરાત રાજ્યનાં સ્થાપના દિવસ નિમિત્તે ગુજરાતનાં લોકોને શુભકામના પાઠવી હતી. પ્રધાનમંત્રીએ કહ્યું, “ગુજરાત દિવસની સૌને શુભકામનાઓ! વેપાર અંગેની કુશળતા અને સાદગી – આ બે ગુણોને કારણે ગુજરાતીઓ પ્રખ્યાત છે. ભારતના ઇતિહાસમાં, ખાસ કરીને આઝાદીની લડાઈમાં, ગુજરાતીઓનું પ્રશંસનીય યોગદાન રહ્યું છે. ભારતના વિકાસમાં ગુજરાતનું પ્રદાન હંમેશા અગ્રેસર રહે એવી મનોકામના.”
આઈઆરએસ તાલીમાર્થી અધિકારીઓએ પ્રધાનમંત્રીને મળ્યા

ભારતીય રાજસ્વ સેવાના 168 તાલીમાર્થી અધિકારીઓએ (ભૂતાન રૉયલ સર્વિસના બે સહિત) આજે (21-03-2017) પ્રધાનમંત્રી શ્રી નરેન્દ્ર મોદીની મુલાકાત લીધી. તાલીમાર્થી અધિકારીઓએ હાલના કેન્દ્રીય બજેટ સહિત, કરદાતા આધારીત કર વધારવા તથા નવાચાર અને પ્રૌદ્યોગિકી જેવા કેટલાક વિષયો પર પ્રધાનમંત્રી સાથે વાતચીત કરી. તેમણે લોકોની આકાંક્ષાઓને પૂર્ણ કરવા માટે તાલીમાર્થીઓને કાર્ય કરવા માટે પ્રોત્સાહિત કર્યા.
પ્રધાનમંત્રી 11 અને 12 જાન્યુઆરી, 2020ના રોજ કોલકાતાની બે દિવસની સત્તાવાર યાત્રા પર

પ્રધાનમંત્રી શ્રી નરેન્દ્ર મોદી 11 અને 12 જાન્યુઆરી, 2020ના રોજ કોલકાતાની બે દિવસની સતાવાર યાત્રા પર જઈ રહ્યા છે. પુરાતત્વ ભવનોનું લોકાર્પણ પ્રધાનમંત્રી શ્રી 11 જાન્યુઆરીના રોજ કોલકાતામાં 4 નવીનીકૃત પુરાતત્વ ભવનોનું લોકાર્પણ કરશે. જેમાં ઓલ્ડ કરંસી બિલ્ડિંગ, બેલ્વેડિયર હાઉસ, મેકકાફ હાઉસ અને વિક્ટોરિયા મેમોરિયલ હોલનો સમાવેશ થાય છે. કેન્દ્રીય સંસ્કૃતિ મંત્રાલયે આ જુની આઈકોનિક ગેલેરીઓનું નવા પ્રદર્શનો સાથે તેનું નવીનીકરણ કરી પુનઃનિર્માણ કર્યું છે. પ્રધાનમંત્રી શ્રી નરેન્દ્ર મોદીના નેતૃત્વમાં સંસ્કૃતિ મંત્રાલયના નિર્દેશન હેઠળ દેશમાં વિવિધ મેટ્રો શહેરોમાં સાંસ્કૃતિક સ્થળો ની આસપાસ પ્રતિષ્ઠિત ઈમારતોનું નિર્માણ કરવામાં આવી રહ્યું છે. કોલકાતા, દિલ્હી, મુંબઈ, અમદાવાદ અને વારણસી શહેરોથી આ પરિયોજનાઓ શરુકરવામાટે કાર્ય ચાલી રહ્યું છે. કોલકાતા પોર્ટ ટ્રસ્ટ (કેઓપીટી)નો સેસ્ક્વિસેન્ટેનરી સમારોહ પ્રધાનમંત્રી શ્રી 11 અને 12 જાન્યુઆરી 2020ના રોજ કોલકાતા પોર્ટ ટ્રસ્ટના ભવ્ય સેસ્ક્વિસેન્ટિનારી સમારોહની ઉજવણીમાં પણ ભાગ લેશે. પ્રધાનમંત્રી શ્રી નરેન્દ્ર મોદી કોલકાતા પોર્ટ ટ્રસ્ટના સેવાનિવૃત્ત અને વર્તમાન કર્મચારીઓની પેન્શન ફંડની ખૂટતી રકમ પૂર્ણ કરવા માટે અંતિમ હપતા માટે રૂપિયા 501 કરોડનો ચેક સોંપશે. આ યાદગાર કાર્યક્રમમાં, પ્રધાનમંત્રી કોલકાતા પોર્ટ ટ્રસ્ટના બે સૌથીજૂના પેન્શનર શ્રી નગીના ભગત અને શ્રી નરેશ ચંદ્ર ચક્રવર્તી (ક્રમશઃ 105 અને 100 વર્ષ)ને સન્માનિત કરશે. પ્રધાનમંત્રી આ કાર્યક્રમ દરમિયાન બંદર પર તૈયાર કરેલ પોર્ટ એનથમનો પણ શુભારંભ કરાવશે. પ્રધાનમંત્રી શ્રી મૂળ પોર્ટ જેટીઝના સ્થળે 150 વર્ષના સ્મારક સ્થાપનાની તકતીનું અનાવરણ પણ કરશે. પ્રધાનમંત્રી શ્રી નેતાજી સુભાષ ડ્રાય ડોકમાં કોચીન કોલકાતા શિપ રિપેર યુનિટના અપગ્રેડેડ શિપ રિપેર ફેસિલિટીનું ઉદઘાટન પણ કરશે. પ્રધાનમંત્રી શ્રી નરેન્દ્ર મોદી કાર્ગોના આવાગમન માટે કોલકાતા ડૉક સિસ્ટમના અપગ્રેડેડ રેલવે ઈન્ફ્રાસ્ટ્રક્ચરને સુચારુ રીતે ચલાવવા માટે ફુલ રેક હેન્ડલિંગ ફેસિલિટીનું પણ ઉદ્ઘાટન કરશે પ્રધાનમંત્રી શ્રી કોપીટીના હલ્દીયા ડોક કોમ્પ્લેક્સમાં બર્થ નંબર 3 નું મિકેનીકરણ અને સૂચિત રિવરફ્રન્ટ ડેવલપમેન્ટ યોજનાનું પણ લોકાર્પણ કરશે. પ્રધાનમંત્રી શ્રી કૌશલ વિકાસ કેન્દ્રોની સાથે 200 સુંદરબન આદિવાસી વિદ્યાર્થિનીઓમાટે પ્રીતિલતા છાત્રી આવાસનું લોકાર્પણ કરશે, આ પ્રોજેકટ પુર્વાંચલ કલ્યાણ આશ્રમ,ગોસબા, અખિલભારતીય વનવાસી કલ્યાણ આશ્રમ સાથે જોડાયેલી સુંદરબન અને